فايق يا هوى لِم كنّا سوى
والدمع سهّرني وصفولي دوا
تاري الدوا حُبّك وفتّش عالدوا
فايق لمّا راحوا أهالينا مشوار
تركونا وراحوا قالوا ولاد زغار
ودارت فينا الدار
ونحنا ولاد زغار
والهوى جَمَّعنا وفرّقنا الهوى
طير المسا جايي من سفر طويل
وعلى باب السهرة تبكى المواويل
نطفي القناديل
وتبكي المواويل
ونسهر على العتمة تنينتنا سوى
فايق عَ سهرة وكان في ليل وندي
والنار عم تغفا بحضن الموقدة
والعتوبة مسافرة وما في كلام
ولا هِدِي قلبك ولا قلبي هِدِي
ونام الحكي والناس وانْهدّ السراج
وتكْيِتْ خصور الورد عَ كتف السياج
وفلّ القمر عَ ضيعتو وفلّوا الدراج
وقلّك بقاش بكّير وتقلّي اقعدي